COMUNA MIHAI VITEAZU
PRIMAR
NR. 14236 / DATA 11.12.2023

REFERAT DE APROBARE
[bookmark: _Hlk148948932]privind aprobarea implementării proiectului: „ASFALTARE STRĂZI ÎN SATELE CORNEȘTI ȘI CHEIA, COMUNA MIHAI VITEAZU, JUDEȚUL CLUJ”

 În vederea asigurării condițiilor de siguranță a traficului rutier de pe raza comunei Mihai Viteazu și creșterii nivelului de confort, se impune aplicarea de către Comuna Mihai Viteazu la programe de finanțare derulate prin bugetul de stat sau Programe ale Uniunii Europene și/sau orice alte programe de finanțare aplicabile. 

Întrucât a fost publicat, în data de 17.10.2023, Ghidul solicitantului aferent intervenției DR-28 – „Crearea/ modernizarea infrastructurii rutiere de bază din spațiul rural” finanțat prin Planul strategic PAC 2023-2027, program finanțat de Uniunea Europeană și Guvernul României prin Fondul European Agricol pentru Dezvoltare Rurală, acest obiectiv este propus la finanțare prin acest program. 
Normele de aplicare impun emiterea unei hotărâri de consiliu local de aprobare a implementării investiției, conform modelelor puse la dispoziție de legiuitor.
1. Indicatori economici:
Valoarea totală a investiției fără TVA: 10.946.372 lei din care C+M: 9.652.137 lei. 
Valoarea totală a investiției cu TVA: 13.011.652 lei din care C+M: 11.486.043 lei
2. Indicatorii tehnici:
Lungimea străzilor:
Lucrarea se va desfășura pe lungimea totală de 5.665 ml în sat Cornești, respectiv în sat Cheia, comuna Mihai Viteazu, jud. Cluj
În satul Cornești: Lungime totală – 2.190 m
· strada Cimitirului cu o lungime de 280 m; această stradă se ramifică din strada Primăverii și continuă spre est;
· strada Primăverii cu o lungime de 222 m; această stradă începe din drumul național DN75 la km 153+550, pe partea dreaptă, și continuă până în str. Câmpului;
· strada Lungă cu o lungime de 491 m; această stradă începe din drumul național DN75 la km 152+845, pe partea stângă;
strada Stadionului cu o lungime de 440 m; această stradă începe din Str. Lungă   și continuă spre nord; 
strada Arieșului cu o lungime de 343 m; această stradă începe din drumul național DN75 la km 153+293, pe partea stângă;
strada Câmpului cu o lungime de 414 m; această stradă începe din drumul național DN75 la km 153+366, pe partea dreaptă și continuă pe lungimea de 438 m spre sud-est;

În satul Cheia: Lungime totală – 3.475 m
strada Principală cu o lungime de 1.125 m; această stradă pornește din drumul județean DJ103G la km 1+090 și continuă spre pensiunea Vila Cheia; 
strada Școlii cu o lungime de 419 m; această stradă se ramifică din Str. Principală și continuă spre Str. Arieșului; 
strada Ortodoxă cu o lungime de 337m; această stradă se intersectează cu Str. Principală și continuă spre Str. Carierei; 
strada Unitariană cu o lungime de 292 m; această stradă începe din Str. Principală și continuă spre Str. Prunilor;
strada Caisului cu o lungime de 344 m; această stradă face legătura dintre drumul județean DJ103G la km 1+420 și Str. Principală;
strada Arieșului cu o lungime de 958 m; această stradă se desfășoară din drumul județean DJ103G la km 0+960 și continuă spre vest de-a lungul râului Arieș.

Având în vedere cele de mai sus, propun spre analiză și avizare proiectul de hotărâre privind aprobarea implementării proiectului: „ASFALTARE STRĂZI ÎN SATELE CORNEȘTI ȘI CHEIA, COM. MIHAI VITEAZU, JUDEȚUL CLUJ”, în forma prezentată.

